# Αλμίρα

### Από τη Βικιπαίδεια, την ελεύθερη εγκυκλοπαίδεια

Αλμίρα (Der in Krohnen erlangte Glücks-Wechsel, ή Almira, Königin von Castilien ) (HWV 1) ονομάζεται η πρώτη όπερα (singspiel) του Γκέοργκ Φρήντριχ Χαίντελ σε λιμπρέτο του Φ.Κ. Φόιστκινκ.

Η πρεμιέρα της όπερας έγινε στο θέατρο του Gänsemarkt (Αμβούργο) στις 8 Ιανουαρίου του 1705 υπό την διεύθυνση του Ράινχαρντ Κάιζερ που αρχικά επρόκειτο να αναλάβει τη μουσική του λιμπρέτου. Το ιταλικό λιμπρέτο έγραψε ο Τζούλιο Παντσιέρι στην Βενετία το 1691 και χρησιμοποιήθηκε από τον Τζουζέπε Μπονινβέντι για μια όπερά του. Η μετάφραση που χρησιμοποίησε ο Χαίντελ έγινε από τον Φρήντριχ Κρίστιαν Φόιστκινγκ ενώ κάποια μέρη έμειναν αμετάφραστα. Συνολικά 15 άριες περιέχουν κείμενο στην Ιταλική γλώσσα ενώ το υπόλοιπο λιμπρέτο είναι στη Γερμανική. Η Αλμίρα σημείωσε μεγάλη επιτυχία, ενώ παίχτηκε είκοσι φορές συνολικά μέχρι να αντικατασταθεί από την επόμενη όπερα του Χαίντελ, τον Νέρωνα. Το 1732 η όπερα εκτελέστηκε ακόμα μία φορά σε μία έκδοση επιμελημένη από τον Γκέορκ Φίλιπ Τέλεμαν. Η πρώτη σύγχρονη εκτέλεση της Αλμίρας έγινε στα πλαίσια του “Halleschen Händelfestspiele” (φεστιβάλ αφιερωμένο στον Χαίντελ) στις 4 Ιουνίου του 1994 στο Μπαντ-Λάουχσταιντ.

Η υπόθεση του έργου εκτυλίσσεται στη Βαγιαδολίδ, χωρίς να προσδιορίζεται ο χρόνος και είναι φανταστική. Η πρωταγωνίστρια Αλμίρα (υψίφωνος), στέφεται Βασίλισσα της Καστίλης από τον κηδεμόνα της, Κονσάλβο (βαθύφωνος) και σύμφωνα με τους όρους της διαθήκης του πατέρα της υποχρεώνεται να νυμφευτεί ένα μέλος της οικογένειας του Κονσάλβο, αν και η ίδια είναι ερωτευμένη με το γραμματέα της, Φερνάνδο (τενόρος). Μετά από μία σειρά παρεξηγήσεων και δολοπλοκιών, αποδεικνύεται ότι ο Φερνάνδο είναι στην πραγματικότητα ο μικρότερος γιος του Κονσάλβο.

## [Επεξεργασία] Χαρακτήρες του Έργου

Αλμίρα | η βασίλισσα της Καστίλλης | σοπράνο
Εντίλια | μια πριγκίπισσα | σοπράνο
Κονσάλβο | κηδεμόνας της Αλμίρας | μπάσος
Οσμάν | γιος του Κονσάλβο | τενόρος
Φερνάρντο | ένας ορφανός | τενόρος
Ραϋμόντο | βασιλιάς της Μαυριτανίας | μπάσος
Μπελάντε | πριγκίπισσα της Αράντα | σοπράνο
Ταμπάρκο | υπηρέτης του Φερνάνδο | τενόρος

Αυτό το άρθρο σχετικό με τη μουσική χρειάζεται επέκταση. Βοηθήστε τη Βικιπαίδεια επεκτείνοντάς το!
Όπερες του Γκέοργκ Φρήντριχ Χαίντελ

Αλμίρα (1705) | Νέρων (1705) | Φλορίντο (1708) | Ροντρίγκο (1707) | Αγριππίνα (1709) | Ρινάλντο (1711) | Ο πιστός ποιμένας (1712) | Θησέας (1713) | Άμαδις της Γαλατίας (1715) | Άκις και Γαλάτεια (1718) | Ραντάμιστο (1720) | Μούτζιο Σκέβολα (1721) | Φλοριντάντε (1721) | Όθων (1723) | Φλάβιος (1723) | Ιούλιος Καίσαρ (1724) | Ταμερλάνος (1724) | Ροντελίντα (1725) | Σκιπίων (1726) | Αλέξανδρος (1726) | Άδμητος (1727) | Ριχάρδος Α' (1727) | Σιρόης (1728) | Πτολεμαίος (1728) | Λοθάριος (1729) | Παρθενόπη (1730) | Πώρος (1731) | Έτζιο (1732) | Σωσάρμης (1732) | Ορλάνδος (1733) | Αριάδνη εν Κρήτη (1734) | Ορέστης (1734) | Αριοδάντης (1735) | Αλτσίνα (1735) | Αταλάντη (1736) | Αρμίνιο (1737) | Ιουστίνος (1737) | Βερενίκη (1737) | Αλέξανδρος Σέβηρος (1738) | Φαραμόντο (1738) | Ξέρξης (1738) | Ο Ζευς στο Άργος (1739) | Ιμενέο (1740) | Δηιδάμεια (1741)

Ανακτήθηκε από "http://el.wikipedia.org../../../%CE%B1/%CE%BB/%CE%BC/%CE%91%CE%BB%CE%BC%CE%AF%CF%81%CE%B1.html"

Κατηγορίες: Μουσική-επέκταση | Όπερες του Χαίντελ

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Deutsch
- English
- Español
- Suomi
- Français
- Magyar